Naujukai (Kretinga)

Naujukai – kaimas Kretingos rajono savivaldybės centrinėje dalyje, 3 km į rytus nuo Darbėnų, prie Dubupio upelio ir Šlaveitų miško.

Vinco Skersio sodybvietėje kuriasi kretingiškis tautodailininkas Gediminas Staškauskas.

Istorija 

XVIII–XIX a. plėšininėse Barkelių bendro naudojimo žemėse susiformavo užusienis – vienkieminė naujakurių gyvenvietė, pavadinta Naujukais (Naujokais, t. y. naujakuriais). XX a. pradžioje ji tapo savarankišku kaimu, kuriame 1923 m. buvo 3 ūkiai. Sovietmečiu kaimas sunyko, paskutines sodybas XX a. 9 dešimtmetyje nugriovė melioracija.

Gyventojai

Kultūros paveldas 
 Monumentalus kryžius su Nukryžiuotojo skulptūra (XIX a.);
 Koplytėlė su Marijos Maloningosios ir Rūpintojėlio skulptūromis (XIX a. pab. – XX a. I p.).

Šaltiniai 

Kretingos rajono savivaldybės gyvenvietės